

**VALSTYBINIO SOCIALINIO DRAUDIMO FONDO VALDYBOS**

**PRIE SOCIALINĖS APSAUGOS IR DARBO MINISTERIJOS**

**DIREKTORIUS**

**ĮSAKYMAS**

**Dėl dalies centralizuotų funkcijų perdavimo Valstybinio socialinio draudimo fondo valdybos PANEVĖŽIO skyriui**

2021 m. kovo 8 d. Nr. V-152

Vilnius

Siekdama užtikrinti racionalų žmogiškųjų išteklių panaudojimą centralizuotai apdorojant Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) valstybinio socialinio draudimo įmokų sąskaitų išrašus:

1. P a v e d u:

1.1. Valstybinio socialinio draudimo fondo valdybos Panevėžioskyriui:

1.1.1. nustatyti Fondo valdybos valstybinio socialinio draudimo įmokų sąskaitų išrašuose neatpažintų sumų mokėtojus ir priskirti šias sumas konkrečiam Valstybinio socialinio draudimo fondo valdybos teritoriniam skyriui (toliau – Fondo valdybos teritorinis skyrius);

1.1.2. registruoti Finansų valdymo sistemoje klaidingai patekusias sumas grąžinimui.

2. P r i p a ž i s t u netekusiu galios Fondo valdybos direktoriaus 2012 m. birželio 21 d. įsakymą Nr. V-294 „Dėl dalies centralizuotų funkcijų perdavimo Valstybinio socialinio draudimo fondo valdybos Utenos skyriui“.

3. N u s t a t a u, kad šio įsakymo 1 ir 2 punktai įsigalioja 2021 m. liepos 1 d.

4. Į p a r e i g o j u:

4.1. Fondo valdybos Informacinės sistemos eksploatavimo ir informacijos valdymo skyrių šį įsakymą išsiųsti Fondo valdybos direktoriaus pavaduotojams, Fondo valdybos skyriams ir Valstybinio socialinio draudimo fondo valdybos teritoriniams skyriams;

4.2. Fondo valdybos Teisės skyrių šį įsakymą pateikti Teisės aktų registrui;

4.3. Fondo valdybos Klientų aptarnavimo valdymo skyrių paskelbti šį įsakymą Fondo valdybos interneto svetainėje;

4.4. Fondo valdybos Veiklos planavimo ir pokyčių valdymo skyrių paskelbti šį įsakymą Valstybinio socialinio draudimo fondo administravimo įstaigų intraneto svetainėje.

Direktorė Julita Varanauskienė